Uuritud kehad jaotusid vanusegruppidesse järgmiselt: tapetud ilvesepoegi oli 147 emast ja 82 isast, 1-aastaseid loomi 77 emast ja 51 isast, 2-aastaseid kummastki soost 41 looma. Koos vanusega kahanes ilveste arv, kuid mitte nii järsult, nagu Lätis ja Eestis. 3-aastased olid 27 emast ja 26 isast, 4-aastased 25 emast ja 20 isast, 5-aastased vastavalt 21 ja 15, aga 6-aastased 15 ja 13 looma. Elada 7-aastaseks oli õnne 11 emasel ja 9 isasel, 8-aastaseid oli kumbagi 8 looma, 9-aastaseid 7 emast ja 3 isast, 10-aastaseid vastavalt 2 ja 3. Leningradi Loomaaias elasid mõned ilvesed 19-20-aastaseks, loodusest ei leita aga kuigi tihti ka 11-aastast ilvest (siin 2 emast ja 1 isane) ega 12-aastast (kumbagi 3). 12-aastased isased kütiti 20.1.1967. a, 22.2.1973. a ja 25.2.1980. a. Emased elavad tavaliselt kauem: 2 ilvese vanuseks määrati 13 ja 3 ilvese vanuseks 14 a. 28.2.1970. a püüti Pervouralski rajoonis raudu 15-aastane emane ja 20.1.1975. a Irbiti rajoonis teinegi.